De Indiarum Iure, sive de Iusta Indiarum Occidentalium Inquisitione, Acquisitione, et Retentiones Tribus Libris Comprehensum., "Et propter † hanc idolorũ, & idololatrarum debellationem & d…"
author: Juan de Solórzano Pereira
source date: 1629
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Et propter hanc idolorum, & idololatrarum debellationem & diſsipationem, multum laudari videmus Ezechiam, Ioſiam, & Nabuchodonoſorum lib. 4. Reg. capite 18. & 23. & Daniel. cap. 14. quorum exemplo D. Auguſt. epiſt. 48. & 50. ad Bonifacium Comitem, Chriſtianos Principes ad prælium contra idololatras adhortatur. Omnes, inquiens, Reges, qui in populo Dei non prohibuerunt, nec everterunt idola, & alia, quæ contra Dei præcepta fuerant inſtituta, culpantur: & qui prohibuerunt, & everterunt, ſuper aliorum merita laudantur: quod recoluit Gratianus in capite qui vult, & in capite non invenitur 23. quæſt. 3. Et Nicolaus de Lyra ſup. Numer. capit. 31. eorundem locorum auctoritate permotus: Vna, inquit, belli iuſta cauſa eſt contra terram, in qua Deus per idololatriam blaſphematur. Idemq́ue expreſsè affirmant Marquard. Lucas de Penna, Malferitus, Alfonſ. à Caſtro, Guerrerus, Marta, & plurimi alij utriuſque cenſuræ Doctores, quos initio capitis præcedentis retulimus.